Nøgleord

Sammendrag



Nøgleord

1. EF-varemærker – definition på og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – begreb

[Rådets forordning nr. 207/2009, art. 7, stk. 1, litra c)]

2. EF-varemærker – definition på og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – formål – friholdelsesbehov

[Rådets forordning nr. 207/2009, art. 7, stk. 1, litra c)]

3. EF-varemærker – definition på og erhvervelse af et EF-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares egenskaber – ordmærket GRAPHENE

[Rådets forordning nr. 207/2009, art. 7, stk. 1, litra c)]

4. EF-varemærker – definition på og erhvervelse af et EF-varemærke – absolutte registreringshindringer – separat efterprøvelse af de forskellige registreringshindringer i forhold til hver enkelt af de varer og tjenesteydelser, der er omfattet af registreringsansøgningen – pligt til at begrunde afslaget på registreringsansøgningen – rækkevidde

(Rådets forordning nr. 207/2009, art. 7, stk. 1, og art. 75)

5. EF-varemærker – Harmoniseringskontorets afgørelser – ligebehandlingsprincippet – princippet om god forvaltningsskik – Harmoniseringskontorets tidligere afgørelsespraksis

(Rådets forordning nr. 207/2009)

Sammendrag

1. Under artikel 7, stk. 1, litra c), i forordning nr. 207/2009 om EF-varemærker henhører kun sådanne tegn og angivelser, der i den normale sprogbrug fra den relevante kundekreds’ synsvinkel – enten direkte eller ved henvisning til en af dens væsentligste egenskaber – kan tjene til at betegne den vare eller tjenesteydelse, for hvilken der er ansøgt om registrering. Det følger heraf, at det, for at et tegn kan falde ind under denne bestemmelses forbud, er nødvendigt, at det har en tilstrækkelig direkte og konkret forbindelse til de omhandlede varer eller tjenesteydelser til, at den berørte kundekreds straks og uden yderligere overvejelse kan opfatte det som en beskrivelse af de omhandlede varer og tjenesteydelsers kategori eller af en af deres egenskaber.

Kontoret for Harmonisering i det Indre Marked (Varemærker og Design) kan afslå registrering med hjemmel i grunden i artikel 7, stk. 1, litra c), i forordning nr. 207/2009, uden at det kræves, at de omhandlede tegn eller angivelser, som udgør varemærket, på tidspunktet for indgivelse af ansøgningen om registrering faktisk anvendes til at beskrive varer eller tjenesteydelser som dem, for hvilke ansøgningen er indgivet, eller deres egenskaber. Det er tilstrækkeligt, hvilket fremgår af selve bestemmelsens ordlyd, at disse tegn og angivelser kan anvendes til sådanne formål. Et ordmærke kan således i henhold til denne bestemmelse udelukkes fra registrering, såfremt det i det mindste i en af dets mulige betydninger betegner en egenskab ved de pågældende varer eller tjenesteydelser. Det er endvidere uden betydning, om de egenskaber ved de varer eller tjenesteydelser, der beskrives, er væsentlige eller underordnede på det handelsmæssige plan.

Den omstændighed, at det ansøgte varemærke beskriver en egenskab, der ikke findes på teknologiens nuværende udviklingstrin, udelukker ikke, at varemærket opfattes som beskrivende af den relevante kundekreds. Det er således tilstrækkeligt med henblik på at begrunde afslaget på det ansøgte varemærke, at dette varemærke i henhold til opfattelsen hos den relevante kundekreds kan anvendes til at beskrive en aktuel eller potentiel egenskab ved de omhandlede varer, selv om denne egenskab ikke findes på teknologiens nuværende udviklingstrin. Denne mulighed skal bedømmes i forhold til opfattelsen hos den relevante kundekreds og ikke i forhold til videnskabelige eksperters konklusioner.

(jf. præmis 16 og 20-22)

2. Jf. afgørelsens tekst.

(jf. præmis 18)

3. Ordmærket GRAPHENE, der er ansøgt registreret for »skydevåben; ammunition og projektiler; sprængstoffer; fyrværkerigenstande«, »garn og tråd til brug for tekstiler« og »beklædningsgenstande, fodtøj og hovedbeklædning«, som henhører under henholdsvis klasse 13, 23 og 25 i Nicearrangementet, er set fra synsvinklen hos den relevante kundekreds, der består af såvel den brede offentlighed som en specialiseret professionel kundekreds, beskrivende for de varer, der er omfattet af EF-varemærkeansøgningen i henhold til artikel 7, stk. 1, litra c), i forordning nr. 207/2009 om EF-varemærker. Der findes således en tilstrækkeligt direkte og konkret forbindelse mellem det ansøgte varemærke og de varer, der er omhandlet i registreringsansøgningen, således at nævnte kundekreds straks og uden yderligere overvejelse kan opfatte det som en beskrivelse af en aktuel eller potentiel egenskab ved nævnte varer, dvs. anvendelsen af grafen i deres sammensætning.

(jf. præmis 19, 23 og 24)

4. Jf. afgørelsens tekst.

(jf. præmis 26)

5. Jf. afgørelsens tekst.

(jf. præmis 35 og 36)